Ka  rublise asendamine latiga kujutas endast väliselt üksnes 200-kordset denominatsiooni. Nimelt vahetati Lätis 5. märtsist 18. oktoobrini 1993 kõik rublised järk-järgult lattide vastu välja. Tehnilisest küljest ei toimunud 5. märtsil midagi muud, kui et Läti Pank lasi käibele uue, 1000-rublise rahatähe, mida hakati nimetama 5 latiks. Seda rõhutas ka Läti Panga president Einars Repše: "Me üksnes läheme üle uutele, palju hoolikamalt tehtud ja südamelähedasema nimetusega rahamärkidele. Latt - see on ju seesama Läti rubla, mis näeb ainult teisiti välja."[16] Teataval määral olid esimese lati-nominaaliga rahatähe mõneti ennatlikus käibeletulekus süüdi uued kergeltvõltsitavaiks osutunud 500-rublised rahatähed. Neile vajati asendajat.